Yma Sumac
Yma Sumac (kodanikunimega Zoila Augusta Emperatriz Chavarri del Castillo; 13. september 1922 Callao, Peruu – 1. november 2008 Los Angeles) oli Ameerika Ühendriikides elanud Peruu laulja (sopran, kontraalt). Yma Sumaci ebatavaline hääleulatus oli üle viie oktavi ja jättis kuulajatele kustumatu elamuse. Lauljanna külastas ka Eestit, tema kõik kolm kontserti Tallinnas Estonia kontserdisaalis detsembris 1960 olid välja müüdud, üht neist kandis üle ka Eesti Televisioon.